Diari Oficial de la Generalitat Valenciana


Sumari del DOGV 6804, del 26-06-2012 (2012/6201)

RESOLUCIÓ de 20 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni d'assistència jurídica entre la Generalitat (Conselleria de Presidència, Advocacia General) i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6201


Data del document
:   20-06-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni d'assistència jurídica entre la Generalitat (Conselleria de Presidència, Advocacia General) i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE). [2012/6201]  
La Generalitat (Conselleria de Presidència, Advocacia General) i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE) han subscrit, després de la tramitació prèvia reglamentària, el 18 de juny de 2012, el conveni per a la prestació d'assistència jurídica.  
D'acord amb les raons de conveniència al·legades, procedeix la publicació en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 481/2012, i que figura com a annex d'esta resolució.  
  
València, 20 de juny de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni d'assistència jurídica entre el Consell de la Generalitat (Conselleria de Presidència, Advocacia General) i la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE)  
  
València, 18 de juny de 2012  
  
Reunits  
D'una part, José Ciscar Bolufer, conseller de Presidència, que actua en nom i representació de la Generalitat, facultat per l'Acord del Consell de data 28 de desembre de 2007.  
D'una altra part, Eva Mª Amador Guillén, directora general de la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (d'ara en avant, FAVIDE), fundació amb CIF G-97447973, pertanyent al sector públic de la Generalitat, amb personalitat jurídica pròpia, en el nom i representació de la qual intervé, en compliment del que s'ha acordat per la Comissió Permanent reunida el dia 8 de maig de 2012, d'acord amb el que establix l'escriptura de poder atorgada davant del notari de València Rafael Gómez-Ferrer Sapiña, en data 24 de març de 2010, amb el número set-cents cinquanta-cinc del seu protocol, i en aplicació de l'article 28 dels Estatuts de la Fundació, que es troben en l'escriptura de poder atorgada davant del mateix notari avantdit, el dia 5 d'agost de 2010, amb el número de protocol dos mil onze.   
  
Manifesten  
  
Primer. L'Advocacia General de la Generalitat és l'òrgan a què li correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i mitjans materials adequats per a dur a terme la dita funció.  
  
  
Segon. La FAVIDE està interessada en que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents  
  
  
  
Clàusules  
  
Primera. L'Advocacia General prestarà a la FAVIDE l'assistència jurídica consistent en l'assessorament en dret i la representació i defensa en juí, per mitjà dels advocats de la Generalitat o funcionaris habilitats per l'advocat general.   
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
  
  
Segona. Sense perjuí del que disposa la clàusula anterior, la FAVIDE es reserva la facultat de ser assessorada, representada i defesa per advocat i, si és el cas, procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vulga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera. La petició d'assistència jurídica es canalitzarà a través de l'advocat coordinador designat a este efecte per l'advocada general.  
  
Quarta. Tots els òrgans de la FAVIDE hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat designarà un representant seu que assumirà les funcions de coordinació i relació amb els advocats coordinadors.  
  
  
Quinta. El present conveni tindrà vigència a partir de l'endemà de la seua data de subscripció, i esta finalitzarà el 31 de desembre de l'any en curs. No obstant això, si no hi ha denúncia expressa de qualsevol de les parts comunicada amb una antelació de tres mesos de la seua finalització inicial o de la de cada una de les pròrrogues, s'entendrà prorrogat tàcitament per anys naturals finalitzant cada una de les pròrrogues el 31 de desembre de l'any corresponent.  
  
Sexta. Com a compensació al servici d'assistència jurídica a què es referix el present conveni, la FAVIDE satisfarà a l'Advocacia General la quantitat de sis mil euros (6.000 euros) anuals, pagadors a quadrimestres vençuts en els cinc primers dies naturals dels mesos d'agost, desembre i abril de cada any, i serà actualitzada anualment, a partir del primer període de vigència del conveni, d'acord amb la variació de l'índex general de preus de consum (IPC).  
En el primer any de vigència, la quantitat pactada es reduirà en proporció als mesos convinguts, i s'abonarà la quantitat que corresponga en els mesos assenyalats.  
La quantitat anual a pagar abans esmentada podrà ser objecte de revisió a partir del primer any de vigència i de mutu acord entre les parts, en funció del nombre i la importància dels assumptes.  
La compensació a què es referix la present clàusula podrà generar crèdit pel seu import en els estats d'ingressos corresponent a la Conselleria de Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'oportú expedient de modificació pressupostària per tal concepte.  
  
  
Sèptima. En els processos en què existisquen condemnes en costes s'aplicaran les regles següents:   
- Quan el condemnat en costes siga la FAVIDE, correspondrà a esta l'abonament de les causades a la part contrària.  
- Quan la condemnada en costes siga la part contrària, l'import de les causades a la FAVIDE s'ingressarà a favor de l'Advocacia General de la Generalitat, donant-li el destí i amb els efectes previstos en la clàusula anterior.  
  
Octava. L'aplicació i execució d'este conveni no té cap incidència en la dotació de tots i cada un dels capítols de gasto assignats a la Conselleria de Presidència, en la data de publicació d'este, i en tot cas serà atés amb els mitjans personals i materials de l'esmentada Conselleria.  
  
I perquè conste, i en prova de conformitat, firmen el present conveni per duplicat exemplar en el lloc i la data indicats en l'encapçalament.  
  
  
El conseller de Presidència: José Ciscar Bolufer.  
La directora general de la FAVIDE: Eva Amador Guillén.